Tomasz Piotr Tomiak (født 17. september 1967 i Nowy Tomyśl, Polen) er en polsk tidligere roer. Tomiak vandt en bronzemedalje for Polen i disciplinen firer med styrmand ved OL 1992 i Barcelona. Wojciech Jankowski, Maciej Łasicki, Jacek Streich og styrmand Michał Cieślak udgjorde bådens øvrige besætning. I finalen kom den polske båd ind efter Rumænien og Tyskland, der vandt henholdsvis guld og sølv. Det var det eneste OL han deltog i. Tomiak vandt desuden to VM-medaljer, en bronzemedalje i firer med styrmand i 1991 og en sølvmedalje i firer uden styrmand i 1993.